Public procurement notice: Prior Information Notice Without Call For Competition
Published: 2019-10-01
Buyer: Istekki Oy
Country: FI
Contract type: Supplies
CPV classification: 48810000: Information systems

Technical requirements: Tämä ilmoitus ei ole hankintailmoitus eikä tarjouspyyntö, eikä ilmoituksen julkaisemisella aloiteta tarjouskilpailua. Tämä on tietopyyntö/ilmoitus teknisestä vuoropuhelusta, jonka avulla kartoitetaan markkinoita ja valmistellaan mahdollista kilpailutusta. Hankintayksikkö voi käyttää teknisen vuoropuhelun vastauksia tulevan hankinnan suunnittelussa.
Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tulevan kilpailutuksen onnistumisen varmistamiseksi on toivottavaa, että tarjoajat antaisivat hankintayksikölle mahdollisimman laajasti pyydettyjä tietoja. Tällä tietopyynnöllä selvitetään RAI-arviointimenetelmän käyttöön liittyvän järjestelmän markkinatilannetta, toiminnallisia ja teknisiä ominaisuuksia, toimittajien hinnoitteluperiaatteita sekä hintatasoa. Mahdollisesti tulevan hankinnan laajuus sekä hankinnan osapuolet täsmentyvät tietopyynnön ja sen jälkeisen valmistelun yhteydessä.
Tietopyynnön kohteena on ensi vaiheessa Kuopion ja Varkauden sekä Ylä-Savon SOTE Ky:n myötä Iisalmen, Sonkajärven, Vieremän ja Kiuruveden eri palveluyksiköiden asiakkaiden palvelutarpeen arviointia ja järjestämistä tukeva ratkaisu, jolla RAI-välineiden (Resident Assessment Instrument) tiedonkeruun ja havainnoinnin menetelmin yhdessä asiakkaan kanssa suunnitellaan tarkoituksenmukainen palvelusisältö. Tietopyynnöllä kartoitetaan toimittajien valmiuksia tarjota ratkaisuja, jotka sisältävät tarvittavat toiminnallisuudet sekä järjestelmäriippumattomat rajapinnat asiakas- ja potilastietojärjestelmiin. Järjestelmän kannalta merkittävät asiakas-ja potilastietojärjestelmät ovat Kuopion ja Ylä-Savon SOTE Ky:n CGI:n AluePegasos sekä Varkauden Tieto Oyj:n Lifecare. Sosiaalihuollon asiakastietojärjestelmä maakunnassa on Ylä-Savon osalta CGI:n ProConsona sekä Kuopion osalta Effica. Kotihoidon toiminnanohjausjärjestelmä Ylä-Savossa ja Kuopiossa on Fastroin:n toteuttama Hilkka.
Istekki Oy järjestää kiinnostuneille alan yrityksille mahdollisuuden osallistua tekniseen vuoropuheluun. Vuoropuhelu toteutetaan sähköpostitse ja/tai tapaamisina. Vuoropuhelun tarkoituksena on selvittää hankintaan liittyviä teknisiä, taloudellisia ja toiminnallisia seikkoja. Tarjoajat voivat ilmoittaa kiinnostuksensa sähköpostitse osoitteeseen: tietopyyntö@istekki.fi otsikolla "Tietopyyntö RAI-arviointijärjestelmä" 25.10.2019 mennessä. Ilmoittautuneille yrityksille lähetetään sähköpostilla alustava hankinnan kohteen kuvaus ja vaatimusmäärittely sekä mahdollinen muu hankinnan valmistelun kannalta olennainen materiaali. Toimitetun materiaalin johdosta Istekki Oy pyytää kirjallisia tietoja 31.10.2019 mennessä. Istekki Oy varaa tilaisuuden kutsua toimittajat erilliseen audienssiin 15.11.2019. Aikaa on varattu 2 h/per toimittaja. Toimittajat voivat varata audienssiajat 31.10.2019 mennessä, jolloin myös kirjalliset vastaukset tulee toimittaa.
Huomioikaa, että kyseessä on tietopyyntö, eikä tällä ilmoituksella vielä pyydetä tarjouksia. Tietopyyntöön osallistuminen ei sido siihen osallistuneita tahoja. Tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta tarjoajan asemaan varsinaisessa tarjouskilpailussa. Istekki Oy ei maksa korvauksia tekniseen vuoropuheluun osallistumisesta toimittajille.